**Informacija o projektu TransDanube.Pearls**

Projekat Transdanube.Pearls (Biseri TransDunava) - Mreža za održivi transport duž Dunava, se realizuje u okviru Dunavskog Programa, a finansira od strane Evropske Unije. Projekat vodi Austrijska agencija za zaštitu životne sredine a u njemu učestvuje 15 organizacija iz 9 zemalja. Partneri u projektu iz Srbije su RARIS (Regionalna agencija za razvoj istočne Srbije) i DCC (Dunavski centar za kompetenciju). Pridruženi Stratešku partneri iz Srbije na projektu su: Ministarstvo poljoprivrede i životne sredine, Razvojna Agencija Srbije i opština Kladovo.

Region Dunava je jedna od najperspektivnijih turističkih destinacija Evrope. Većina putovanja u regionu Dunava obavlja se automobilima, što ima negativan uticaj na životnu sredinu i stanovništvo. Projekat TransDanube.Pearls ima za cilj da uspostavi održivi transport u turizmu duž Dunava kroz izgradnju mreže održivog transporta.

Glavne aktivnosti projekta u Srbiji biće:

* Odabir destinacija kojima će se pomoći da postanu „biseri“ Dunava i koje bi mogle biti uključene u evropski turistički proizvod „Biseri Dunava“. Kriterijumi za selekciju će biti napravljeni tokom projekta. Oznaku „Biser Dunava“ će moći da dobije jedno naseljeno mesto, grad, opština ili zajednička destinacija. Uspostavljanje mreže destinacija ("Danube.Pearls" – „Biseri Dunava) posvećenih održivom transportu za turiste i stanovnike duž Dunava je centralni element celog projekta.
* Procena usklađenosti potencijalnih „bisera“ na osnovu kriterijuma za selekciju i njihova kategorizacija na „početne“; „u razvoju“; „razvijene“.
* Izrada prethodne studije opravdanosti za izgradnju sistema za rentiranje bicikala i/ili e-bicikala u oblasti Đerdapa (Kladovo, Turnu Severin, Negotin, Zaječar i Majdanpek)
* Izrada prethodne studije opravdanosti za javnu autobusku liniju koja omogućuje ulaske i silaske na usputnim stajalištima (hop-on/hop-off). Na ovoj međugradskoj liniji saobraćali bi autobusi sa biciklističkim nosačima koji omogućuju biciklistima i turistima da putuju kombinujući autobuski i biciklistički prevoz. Studija će analizirati opravdanost linija sa evntulnim polascima iz Beograda i Bukurešta.
* Pilot akcija uvođenja javne autobuske linije pogodne za bicikliste (bike-friendly) od Beograda do Kladova, koja će omogućiti prevoz grupa biciklista i turista od Beograda do oblasti Đerdapa, ali i unutar same destinacije, bez korišćenja privatnih automobila.
* Uspostavljanje „Info tačke za mobilnost“ koji će pomoći boljem sistematizovanju i većoj dostupnosti saobraćajnih informacija. Ove Info tačke biće uspostavljene u okviru postojećih Turističkih Info Centara u Kladovu, Donjem Milanovcu, Negotinu i Zaječaru. U njima će svi posetioci i stanovnici moći da dobiju informacije o transportu u okviru jednog bisera/destinacije, kao i o saobraćajnim vezama sa drugim „Biserima Dunava“.
* Projekat će imati niz promotivnih aktivnosti od kojih izdvajamo: Danube Travel Book, 6 konferencija projekta, flajeri, sajt itd.
* Za Borski i Zaječarski okrug izradiće se Sustainable Regional Tourism Mobility Plans – Regionalni plan održive mobilnosti u turizmu.
* Dunavski turistički web portal [www.danube.travel](http://www.danube.travel) i Eurovelo6 aplikacija za mobilne telefone će biti unparedjeni sa informacijama o održivom transposrtu.
* Organizovaće se serija treninga o održivom transportu.